દક્ષિણ કાશ્મીરમાં આવેલ શાપીયા ખીણ સૌથી સંવેદનશીલ વિસ્તાર ગણાય છે. આ વિસ્તારના ડઝનબંધ યુવાનો હાલમાં ચરમપંથ તરફ આગળ વધતા જોવામાં આવ્યા છે. મુખ્ય વિચારધારા સાથે જોડાયેલા રાજકારણીઓ માટે ત્યાં જવુ લગભગ નામુમકીન માનવામાં આવે છે. અહીં છેલ્લા કેટલાક મહિનાઓ દરમ્યાન કેટલાય કાર્યકર્તાઓના અપહરણ અને હત્યાના બનાવો સામે આવી ચૂકયા છે. આતંકવાદીઓના હાલમાં જ શિકારર બનનાર પુલવામાના ભાજપા નેતા શબ્બીર અહમદ હતા, જેને બકરી ઈદના દિવસે તેના ઘરની પાસે જ આતંકવાદીઓએ ગોળી મારી દીધી હતી.